**José Leonardo Lemos Montanet**, nado en Barallobre (Fene), o 31 de maio de 1953, é un crego católico galego, bispo de Ourense dende 2011.

Mocidade
--------

Leonardo Lemos naceu na parroquia de Santiago de Barallobre, no concello de Fene. Aos nove anos a súa familia trasladouse a vivir a Ferrol por razóns laborais.

A súa era unha familia de militaresː seu pai, dous de seus tíos e mais o seu curmán estudaron na Escola Naval Militar de Marín. Porén marchou a estudar o COU no Instituto Xelmírez de Santiago de Compostela, onde entrou no seminario.

Traxectoria eclesiástica
------------------------

### Comezos

Estudou no seminario maior de Santiago de Compostela e licenciouse en Estudos eclesiásticos pola Universidade Pontificia de Salamanca en 1978, ano no que tamén será ordenado diácono. En setembro deste ano foi nomeado formador do seminario menor da Asunción. É a partir deste momento cando fai parte da Sociedade Sacerdotal da Santa Cruz, asociación de cregos vencellada ao Opus Dei.

O 19 de maio de 1979 foi ordenado sacerdote da arquidiocese compostelá polo seu arcebispo, Ángel Suquía Goicoechea.

Logo de ser ordenado sacerdote comezou dando clase no seminario menor de Santiago de Compostela e como axudante do crego en Conxo. Posteriormente marchou a Roma a proseguir a súa formación. Dunha banda licenciouse en Filosofía teorética pola Universidade Gregoriana en 1984 e doutra diplomouse en Arqueoloxía polo Instituto Pontificio de Arqueoloxía, e en Arquivística e Biblioteconomía tamén no Vaticano. En 1987 conseguiu doutorarse en Filosofía pola Universidade Pontificia San Tomé de Aquino, tamén na capital italiana.

Ao remate dos seus estudos volveu a Galicia e estableceuse en Santiago de Compostela, onde conseguiu traballo como capelán dunha residencia universitaria relixiosa, e dando clase tamén no seminario maior da cidade. En 1992 recibiu o encargo de ser o director da biblioteca da diocese. En 2001 nomeárono director técnico de estudos do seminario menor, en 2003 ascendeu a cóengo da catedral de Santiago e en 2005 chegou a ser secretario capitular da mesma, mentres que daba misa na parroquia de San Fernando, no centro da cidade de Santiago.

### Bispo de Ourense

O 16 de decembro de 2011 foi designado bispo de Ourense polo papa Bieito XVI, recibindo a consagración episcopal polo arcebispo compostelán Julián Barrio o 11 de febreiro de 2012. Os bispos co-consagrantes foron Renzo Fratini, nuncio para España, os seus predecesores na sé auriense Luís Quinteiro Fiúza, Xosé Diéguez Reboredo e Carlos Osoro, e o bispo de Astorga Camilo Lorenzo Iglesias.

En abril de 2013, con ocasión da "Xornada pola Vida" convocada pola Conferencia Episcopal Española, monseñor Lemos escribiu unha carta na que chamaba á protección da vida humana dende a concepción, lembrando a postura doutrinal da Igrexa católica en canto ao aborto inducido.

Sucesión apostólica
-------------------

*Artigo principal**:* Sucesión apostólica.

|  |  |  |
| --- | --- | --- |
| * **Leonardo Lemos Montanet** (2012)
* Julián Barrio (1993)
* Antonio María Rouco Varela (1976)
* Ángel Suquía (1966)
* Antonio Riberi (1934)
* Pietro Fumasoni (1916)
* Domenico Serafini (1900)
* Serafino Vannutelli (1869)
* Constantino Patrizi Naro (1828)
* Carlo Odescalchi (1823)
* Giulio Maria della Somaglia (1788)
* Hyacinthe-Sigismond Gerdil (1777)
 |  | * Marcantonio Colonna (1762)
* Carlo della Torre Rezzonico (1743)
* Prospero Lorenzo Lambertini (1724)
* Pietro Francesco Orsini (1675)
* Paluzzo Paluzzi Altieri degli Albertoni (1666)
* Ulderico Carpegna (1630)
* Luigi Caetani (1622)
* Ludivico Ludovisi (1621)
* Galeazzo Sanvitale (1604)
* Girolamo Bernerio (1586)
* Giulio Antonio Santorio (1566)
* Scipione Rebiba (1541)
 |

| Dignidades da Igrexa católica |
| --- |
| Predecesor:**Luís Quinteiro Fiúza** |  **Bispo de Ourense** 2011 - | Sucesor:**no cargo** |

Notas
-----

1. ↑  Salgado, María (2023-01-15). "Leonardo Lemos, obispo de Ourense: "Que la mujer no pueda ser sacerdote no tiene nada que ver con la igualdad"". *La Región* (en castelán). Consultado o 2023-11-11.
2. 1 2 3  Bispado de Ourense, accedido o 28 de maio de 2013.
3. ↑  El nuevo obispo de Ourense admite pertenecer a una sociedad controlada por el Opus Dei, *El País*, 17 de decembro de 2011. *(en castelán)*
4. ↑  El sacerdote José Leonardo Lemos Montanet ha sido nombrado Obispo de Orense Arquivado 15 de abril de 2013 en Wayback Machine. *Conferencia Episcopal Española*, 16 de decembro de 2011. *(en castelán)*
5. ↑  "El obispo dirige a los fieles una carta por el derecho a la vida" (en castelán). 6 de abril de 2013. Arquivado dende o orixinal o 01 de xullo de 2013. Consultado o 28 de maio de 2013.

|  |  |
| --- | --- |
| Control de autoridades | 
* Wd: Q1501166
* WorldCat
* VIAF: 12613939
* BNE: XX1181309
* BNF: 15522460k
* Catholic-Hierarchy: lemosm
* ICCU: UBOV511588
* ISNI: 0000000059286112
* NTA: 074571990

 |